CELEX: 32011R1139
Language: mt
Date: 2011-11-10 00:00:00
Title: Regolament tal-Kunsill (UE) Nru 1139/2011 tal- 10 ta’ Novembru 2011 li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja

11.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 293/19
            
         REGOLAMENT TAL-KUNSILL (UE) Nru 1139/2011
   tal-10 ta’ Novembru 2011
   li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 215 tiegħu,
   Wara li kkunsidra d-Deċiżjoni tal-Kunsill 2011/729/PESK tal-10 ta’ Novembru 2011 li temenda d-Deċiżjoni 2011/137/PESK rigward miżuri restrittivi fid-dawl tas-sitwazzjoni fil-Libja (1),
   Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u mill-Kummissjoni Ewropea,
   Billi:
   
               (1)
            
            
               Permezz tar-Riżoluzzjoni 1973 (2011) tas-17 ta’ Marzu 2011, il-Kunsill tas-Sigurtà tan-Nazzjonijiet Uniti (UNSC) iddeċieda li projbizzjoni għandha tiġi imposta fuq it-titjiriet fl-ispazju tal-ajru tal-Libja.
            
         
               (2)
            
            
               Bl-applikazzjoni tad-Deċiżjoni tal-Kunsill 2011/137/PESK (2), dik il-projbizzjoni ddaħħlet fis-seħħ fl-Unjoni Ewropea bir-Regolament (UE) Nru 204/2011 tat-2 ta’ Marzu 2011 dwar miżuri restrittivi fid-dawl tas-sitwazzjoni fil-Libja (3).
            
         
               (3)
            
            
               Permezz tar-Riżoluzzjoni 2016 (2011) tas-27 ta’ Ottubru 2011, l-UNSC iddeċieda li l-projbizzjoni ma tkomplix tkun fis-seħħ.
            
         
               (4)
            
            
               Wara d-Deċiżjoni 2011/729/PESK, id-dispożizzjoni tar-Regolament (UE) Nru 204/2011 li timponi l-projbizzjoni fuq it-titjiriet għandha għalhekk titħassar,
            
         ADOTTA DAN IR-REGOLAMENT:
   Artikolu 1
   L-Artikolu 4b tar-Regolament (KE) Nru 204/2011 huwa b’dan imħassar.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-10 ta’ Novembru 2011.
      
         
            Għall-Kunsill
         
         
            Il-President
         
         M. DOWGIELEWICZ
      
   
   
      (1)  Ara paġna 35 ta’ dan il-Ġurnal Uffiċjali.
   
      (2)  ĠU L 58. 3.3.2011, p. 53.
   
      (3)  ĠU L 58, 3.3.2011, p. 1.